Gary Waissi

Gary R. Waissi (s. 1950 Tampere) on amerikansuomalainen tekniikan tohtori, joka on toiminut vuodesta 2006 Arizonan osavaltionyliopiston professorina ja sitä ennen 1986–2006 Michiganin yliopiston johtamiskorkeakoulun professorina. Hän on toiminut Suomen kunniakonsulina Michiganissa 1998–2006 ja sen jälkeen Arizonassa ja New Mexicossa.

Waissi valmistui rakennusinsinööriksi Darmstadtin teknillisestä yliopistosta 1975, tekniikan tohtoriksi Michiganin yliopistosta 1985 ja tekniikan lisensiaatiksi Espoon Teknillisestä korkeakoulusta 1989. 1980-luvun alussa hän toimi eri tehtävissä Nigeriassa ja on sen jälkeen hoitanut tietojenkäsittelyhankkeita Azerbaidžanissa, Ukrainassa ja Uzbekistanissa.

Gary Waissi tutkii ja opettaa ilmailu- ja puolustusteollisuuden alihankkijayhteistyötä. Hän on kehitellyt myös uudenlaista bokserimoottoria, jossa nokka-akselia muistuttavan kampiakselin ansiosta ei tarvita mäntien kiertokankia..

Lähteet

Vuonna 1950 syntyneet
Elävät henkilöt
Yhdysvaltalaiset professorit
Amerikansuomalaiset henkilöt
Suomalaiset insinöörit